Halfdan Strøm

**Halfdan Frithjof Strøm** (1863–1949) var en norsk maler, og en av de tre første professorer ved Statens kunstakademi fra 1909.

Hans mest kjente maleri viser kong Haakon VII og prins Olav som ankommer Oslo høsten 1905, og møtes av statsminister Michelsen. Bildet ble malt i 1930.

## Kunstnerisk virke
Strøm begynte i 1881 på Tegneskolen og på Knud Bergsliens malerskole. Allerede i 1882 etablerte han ateliersamarbeid i kunstnerkvarteret i Pultosten med Bertrand Hansen, Edvard Munch, Lorentz Norberg, Andreas Singdahlsen, Jørgen Sørensen og Thorvald Torgersen. Her fikk de i en viss grad veiledning fra Christian Krohg. I 1884 deltok han på Frits Thaulows «friluftsakademi» på Modum.

Motivkretsen i hans tidligste verk er arbeiderstrøkene og arbeidermiljø i Kristiania. Maleriet *Skomakerverksted* fikk *Mention honorable* ved Verdensutstillingen i Paris i 1889.

I 1892 hadde han et studieopphold i Paris. Det har blitt sagt at dette fikk en svært stor betydning for hans kunstnerskap både teknisk og hva gjaldt motivvalg: «Hans tekniske ferdigheter ble betraktelig forbedret, og han opplevde en større anerkjennelse enn tidligere. Også hans omgangskrets endret seg og befant seg etter hvert i de øvre samfunnslag. Det kom nye motivvalg inn i Strøms virksomhet; vi ser en større produksjon av portretter og ikke minst ubekymrede skildringer av solfylte landskaper og sommerens gleder».

Sammen med malerkollegaen Christian Krohg og billedhuggeren Gunnar Utsond ble han i 1909 professor ved Statens Kunstakademi. Han var dessuten skolens direktør i perioden 1924–1935. Han var også styremedlem i Bildende Kunstneres Styre 1907–1927 og formann samme sted 1931–1936.

Det har i ettertid blitt sagt om ham: «Han var på grunn av sitt elskverdige vesen en avholdt lærer; men hans undervisning kom ikke til å sette dype spor i norsk kunstliv».

Han var innehaver av den italienske Sankt Mauritius' og Sankt Lasarus' orden, den franske Æreslegionen, den danske Dannebrogordenen og fra 1910 ridder av 1. klasse av St. Olavs Orden.

## Verker av Halfdan Strøm (utvalg)

Fil:Halfdan Strøm - Dolce far niente. Interior with the Artist's Parents - NG.M.01832 - National Museum of Art, Architecture and Design.jpg|*Dolce far niente. Interiør med kunstnerens foreldre* (1883). Maleriet tilhører Nasjonalmuseet i Oslo.
Fil:Halfdan Strøm - Jernbanetorget - Oslo Museum - OB.01076.jpg|*Jernbanetorget* (1885). Maleriet tilhører Oslo Museum.
Fil:Halfdan Strøm - Fra Ekebergveien - Oslo Museum - OB.07361.jpg|*Fra Ekebergveien* (1887). Maleriet tilhører Oslo Museum.
Fil:Halfdan Strøm - From the Restaurant in the Labour Society in Torvgaten - NG.M.00569 - National Museum of Art, Architecture and Design.jpg|*Fra Arbeidersamfunnets kafé i Torvgaten* (1888). Maleriet tilhører Nasjonalmuseet i Oslo.
Fil:Halfdan Strøm - Farm Interior - NG.M.00658 - National Museum of Art, Architecture and Design.jpg|*Gårdsinteriør* (1892). Maleriet tilhører Nasjonalmuseet i Oslo.
Fil:Halfdan Strøm - Scene from the Vegetable Market - NG.M.01497 - National Museum of Art, Architecture and Design.jpg|*Fra Grøntbasaren* (1905). Maleriet tilhører Nasjonalmuseet i Oslo.
Fil:Halfdan Strøm - Picnic in the Forest - NG.M.00727 - National Museum of Art, Architecture and Design.jpg|*I furulund* (1908). Maleriet tilhører Nasjonalmuseet i Oslo.
Fil:Halfdan Strøm - The Artist's Daughter Mox at fourteen - NG.M.01830 - National Museum of Art, Architecture and Design.jpg|*Fjorten år. Kunstnerens datter Mox* (1913). Maleriet tilhører Nasjonalmuseet i Oslo.
Fil:Halfdan Strøm - View of Flekkerø - NG.M.01215 - National Museum of Art, Architecture and Design.jpg|*Fra Flekkerø* (1919). Maleriet tilhører Nasjonalmuseet i Oslo. 
Fil:Halfdan Strøm - Selvportrett - Oslo Museum - OB.00063.jpg|*Selvportrett* (ca. 1920). Maleriet tilhører Oslo Museum.


## Referanser